**Dato:** 24. aug. 2015 kl. 13.44.19 CEST
**Til:** formand@hvidbjergvejlefjord.dk
**Emne:** **Lidt for mange og for høje træer**

Hej Gitte

Kunne foreningen slå et slag for, at de mange efterhånden meget store træer kommer ned. De så engang små og søde ud - men nu tager de al for megen udsigt fra mange sommerhuse. Det er typisk, at de høje træer er i ejernes baghave, aldrig foran, men de tager megen udsigt fra 2.-og 3. og flere rækker af sommerhuse bagved. En hel del er selvplantet og ser meget sølle og rodet ud.
Det ville være dejligt hvis disse lodsejere kan påvirkes til at se det gode ved, at tage hensyn til naboer og bagvedliggende.

Jeg ved det kan koste at få store træer væk - men jeg ved også, at der er i området er folk, der gerne skærer træer om, mod at få træet med hjem. Hvis disse folk kunne lokaliseres/katalogiseres og kontaktes af dem der gerne vil af med træer, ville det være en god og billig løsning.

Jeg fik selv fjernet 3 meget store birke sidste år - af folk som gerne ville have dem væk af hensyn til deres udsigt fra Lyngbakkevej. Det var meget høje og smukke træer, men ikke smukke nok til at stå i vejen for udsigten. Da jeg kom herned var de pist væk og træet ligeså, og det var helt efter aftale.

Det ville være godt hvis I hen ad vejen kunne berøre emnet, når der er mulighed for det - skriftligt/hjemmesiden og især på generalforsamlingen.

Hilsen Hanne og Ib
Hvidbjergvej 45